Francisco er den perfekte vært. Han tilbød sin hjælp allerede inden afrejse og han ventede på os ved ankomst for at vise lejligheden frem og besvare alle vores spørgsmål. Han gav sig også tid til en hyggelig snak over et glas vin senere på ugen. Lejligheden ligger i en stille gade men alligevel centralt. Vi havde 9 overnatninger og følte os helt hjemme til sidst. Franciscos indretning giver stedet en rar og afslappet atmosfære. Det er dejligt med et stort badeværelse, som fungerer godt og det er rart med en lille altan, hvor du kan hænge dine håndklæder til tørre. Vi satte pris på et hurtigt og velfungerende internet og der blev lavet mange kopper på espressomaskinen. Det eneste vi savnede, var et supermarked i nærheden. Men der ligger en lille købmand i gaden og oven for trappen kan du købe brød på en cafè.